NOVA ORDENANZA FISCAL REGULADORA DA TAXA POLA UTILIZACIÓN DAS PISCINAS MUNICIPAIS E DAS INSTALACIÓNS DEPORTIVAS
ADMINISTRACIÓN LOCAL — Municipal — Arbo (Ordenanzas e Regulamentos, 05/03/2020)

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio da ordenanza fiscal reguladora da taxa pola utilización das piscinas municipais e das instalación deportivas de titularidade municipal e outros servizos análogos, adoptado en sesión celebrada o día 30.12.19, cuxo texto íntegro se fai público en cumprimento do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das facendas locais: De conformidade co previsto no art.57 e 20.4. o) do Texto refundido da Lei de Facendas Locais aprobado por Real Decreto Lexislativo 2/2004, este Concello establece a Taxa pola utilización das piscinas municipais e das instalacións deportivas de titularidade municipal e outros servizos análogos prestados polo Concello de Arbo. Constitúe o feito impoñible deste tributo: a. O uso da piscina municipal b. O uso das pistas polideportivas anexas á mesma c. Outras instalacións análogas d. A prestación dos servizos de que están dotadas as transcritas instalacións. A obrigación de contribuír nacerá desde que se acceda á instalación ou se sexa usuario das actividades propostas. Serán suxeitos pasivos desta taxa as persoas físicas ou xurídicas e as entidades ás que se refire o artigo 33 da Lei Xeral Tributaria que soliciten ou resulten beneficiadas ou afectadas polos servicios ou actividades que se detallan na tarifa desta taxa. a) O pago da taxa por utilización da piscina municipal, incluídas as instalacións do Bar, realizarase na entrada das instalacións das Piscinas municipais. b) Cando se trate de servizos ou actividades cunha liquidación que se poida cuantificar no momento de presentar a solicitude de prestación, liquidarase nese mesmo momento ou no momento posterior, pero sempre antes de prestar o servizo ou de realizar a actividade. c) Cando se trate de servizos ou actividades cunha liquidación que non se poida cuantificar no momento de presentar a solicitude da prestación do servizo ou da realización da actividade, practicarase a liquidación unha vez prestado o servizo ou realizada a actividade. d) Se se realiza a prestación do servizo ou a actividade sen mediar solicitude, liquidarase e notificarase a taxa tan pronto se detecte esta situación, esixíndose o ingresos nos prazos previsto no Regulamento xeral de recadación A cota desta taxa será a resultante de aplicar as seguintes tarifas: 1.—Cota por persoa e día: — De 6 anos a 12 anos (ambos inclusive): 1 €. — Dende os 13 anos: 1,30 2.—Abonos para 15 baños: — De 6 anos a 12 anos (ambos inclusive): 12 €. — Dende os 13 anos: 16 €. Por impartición de cursos de natación: importe de cursillos tanto para adultos como para nenos: 18,00 €. Ximnasia base: 30,00€. Ximnasia de mantemento: 30,00€. Ximnasia Rítmica: 30,00€. Taekwondo: 30,00€. Tenis: 30,00€. Outros: 30,00€. Serán beneficiarios dunha bonificación do 50% os seguintes contribuíntes: — As familias numerosas en réxime xeral e especial. Esta bonificación do 50% será aplicable a todos os membros da unidade familiar, nas entradas dun día, así como na compra do bono de 15 baños. Para ser beneficiario deste bonificación deberá acreditarse a condición mediante a prestación do libro de familia numerosa ou similar. — Os mozos e mozas entre 12 e 30 anos, ambos os dous inclusive que teñan o Carné Xove da Xunta de Galicia. Esta bonificación do 50% será aplicable unicamente o titular do Carne Xove, nas entradas dun día, así como na compra do bono de 15 baños. Para ser beneficiario deste bonificación deberá presentarse o Carne Xove. — O maiores de 65 anos. Para ser beneficiario deste bonificación deberá presentarse o DNI. En todo o relativo á cualificación de infraccións tributarias e sancións, ademais do previsto nesta ordenanza, estarase ao disposto nos artigos 181 e seguintes da Lei xeral tributaria e demais normativa aplicable. A presenta ordenanza reguladora derroga a aprobada polo Pleno da Corporación o 24 de outubro de 1998 e a modificación da taxa por servizo de piscina aprobada polo pleno da corporación o 9 de outubro de 2009, e calquera outra disposición que se opoña ao contido na presente. A presente Ordenanza Fiscal entrará en vigor e será de aplicación no momento da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresa. “ Contra o presente acordo, conforme ao artigo 19 do Real Decreto Lexislativo 2/2004, de 5 de marzo, poderá interpoñerse polos interesados recurso contencioso-administrativo, no prazo de dous meses contados a partires do día seguinte da publicación deste anuncio no Boletín Oficial da Provincia ante o Tribunal Superior de Xustiza de Galicia. O Alcalde, Horacio Gil Expósito Documento asinado dixitalmente: 28.02.2020